Zápisnica  zo zasadnutia Obecného zastupiteľstva obce
Zemianske Kostoľany dňa 12.6.2013

Prítomní: poslanci OZ, kontrolór, zamestnanci obce a občania podľa prezenčnej listiny
Neprítomný: ---

Program:
1.	Otvorenie.
2.	Určenie zapisovateľa a overovateľov zápisnice.
3.	Voľba návrhovej komisie.
4.	Kontrola plnenia uznesení z rokovania obecného zastupiteľstva zo dňa 15. 5. 2013. 
5.	Záverečný účet obce za rok 2012
a)	Správa hlavného kontrolóra obce k Záverečnému účtu obce za rok 2012.
b)	Návrh na schválenie Záverečného účtu obce za rok 2012.
6.	Všeobecne záväzné nariadenie obce Zemianske Kostoľany č. 1/2013 o niektorých podmienkach držania psov na území obce Zemianske Kostoľany.
7.	Všeobecne záväzné nariadenie obce Zemianske Kostoľany č. 2/2013 o o určení názvu ulíc a iných verejných priestranstiev na území obce Zemianske Kostoľany.
8.	Všeobecne záväzné nariadenie obce Zemianske Kostoľany č. 3/2013 o o pravidlách času predaja v obchode a času prevádzky služieb.
9.	Návrh plánu kontrolnej činnosti hlavného kontrolóra obce na II. polrok 2013.
10.	Súbor rozpočtových opatrení – zmena rozpočtu obce č. 1/2013. 
11.	Informácie o prideľovaní bytov v obci – schválenie prideľovania jednotlivým uchádzačom.   
12.	Prejednanie žiadostí.
13.	Diskusia.
14.	Návrh na uznesenie.
15.	Záver.

K bodu č. 1 - Otvorenie.
Ing.J.Školíková – privítala všetkých poslancov OZ,  hlavného kontrolóra obce, prítomných zamestnancov a občanov obce a otvorila zasadnutie OZ.  Prečítala program zasadnutia OZ, zo strany poslancov OZ nebol žiadny doplňujúci bod.
OZ schvaľuje program zasadnutia OZ podľa predloženého návrhu.

K bodu č. 2 - Určenie zapisovateľa a overovateľov zápisnice.
Ing.J.Školíková – za zapisovateľku určila Vieru Hulínyiovú, za overovateľov zápisnice A.Vrškovú a Ing.G.Kovača.

K bodu č. 3 - Voľba návrhovej komisie.
Ing.J.Školíková – do návrhovej komisie navrhla za predsedu Ing.B.Bajgara, za členov Ing.Mareka Rolinca a Petra Rybára.
OZ volí návrhovú komisiu podľa predloženého návrhu.

K bodu č. 4 - Kontrola plnenia uznesení z rokovaní obecného zastupiteľstva zo dňa 10. 4. 2013.
Ing.J.Školíková – predniesla uznesenia z minulého zasadnutia OZ, skonštatovala, že všetky sú splnené a priložené k zápisnici.
28/13, 29/13 splnené, 30/13 zaslané písomne na prokuratúru, 31/13, 32/13 – zrušené, 33/13 zverejnené na internetovej stránke obce, na úradnej tabuli, v týždenníku Prieboj aj v Prievidzsku, čaká sa do termínu 15. 7. 2013 na odozvu, 34/13 výzva bola zverejnená, prišli 4 ponuky, z tých komisia vybrala jednu firmu, išla im objednávka, rekonštruovať sa bude trieda počas letných prázdnin, 35/13 vypracovaná výzva a zverejnená, 36/13 zmluva bola podpísaná troma stranami a teda účinná, 37/13 byt bol odovzdaný novej nájomníčke, 38/13 schválenú kontrolu si hlavný kontrolór doplnil do návrhu kontrolnej činnosti na II.polrok 2013.

K bodu č. 5 - Záverečný účet obce za rok 2012.
a)	Návrh na schválenie Záverečného účtu obce za rok 2012.
b)	Správa hlavného kontrolóra obce k Záverečnému účtu obce za rok 2012.
podmienkach držania psov na území obce Zemianske Kostoľany.
Ing.J.Školíková  - záverečný účet bol spracovaný, vyvesený 15 dní na úradnej tabuli, pripomienkovaný a prejednaný, slovo dáva hlavnému kontrolórovi na prednesenie správy.
Ing.J.Krett – predniesol správu ku celoročnému hospodáreniu za rok 2012 a odporučil ho schváliť bez výhrad. Správa je priložená k zápisnici.
Ing.B.Bajgar – prečítal a doplnil záver audítorskej správy.
Ing.J.Krett – podotkol, že podľa zákona by sa to nemalo volať v písomnostiach záverečný účet, ale „celoročné hospodárenie obce“.
OZ schvaľuje uznesenia od č. 41/13 – 47/13 podľa prednesených návrhov.

K bodu č. 6 - Všeobecne záväzné nariadenie obce Zemianske Kostoľany č. 1/2013 o niektorých podmienkach držania psov na území obce Zemianske Kostoľany.
Ing.J.Školíková – na obecný úrad bol doručený protest prokurátora na podnet občana mimo obce Zem.Kostoľany, protestu bolo vyhovené, bolo vypracované nové VZN, vyvesené 15 dní na úradnej tabuli bez pripomienok občanov, je dnes pripravené na schválenie OZ.
OZ schvaľuje VZN č.1/2013 podľa predneseného návrhu.

K bodu č. 7 - Všeobecne záväzné nariadenie obce Zemianske Kostoľany č. 2/2013 o o určení názvu ulíc a iných verejných priestranstiev na území obce Zemianske Kostoľany.
Ing.J. Školíková – obec takéto VZN ešte nemá, podľa zákona ho ale obec musí mať, preto bolo vypracované a je pripravené na schválenie. Názvy ulíc sa meniť nebudú, VZN je pre prípad, že by bola vytvorená nová ulica, alebo časť obce. Podľa tohto nariadenia sa bude postupovať pri určení ich názvu. 
OZ schvaľuje VZN č.2/2013 podľa predneseného návrhu.

K bodu č. 8 - Všeobecne záväzné nariadenie obce Zemianske Kostoľany č. 3/2013 o o pravidlách času predaja v obchode a času prevádzky služieb.
Ing.J.Školíková – súčasné VZN bolo už zastaralé, nastala zmena aj v zákonoch, bolo potrebné ho upraviť a pozmeniť. Bolo vyvesené 15 dní, pripomienkované poslancami OZ, nebolo jednoduché dohodnúť sa na rovnakých podmienkach pre všetkých prevádzkovateľov, pretože prevádzky v obci sú rozdielne v rámci podnikania.
OZ schvaľuje VZN č.3/2013 podľa predneseného návrhu.

K bodu č. 9 - Návrh plánu kontrolnej činnosti hlavného kontrolóra obce na II. polrok 2013.
Ing.J.Školíková – plán práce hlavného kontrolóra bol vypracovaný, vyvesený, pripomienky boli dopracované.
Ing.J.Krett – oboznámil prítomných s návrhom plánu práce na II.polrok 2013. Plán práce je priložený k zápisnici.

K bodu č. 10 - Súbor rozpočtových opatrení – zmena rozpočtu obce č. 1/2013. 
Ing.J.Školíková – bol vypracovaný finančnou komisiou, zmeny rozpočtu a úprava jednotlivých položiek, bol vyvesený 15 dní, zmeny boli hlavne v nadhodnotených položkách, v príjmovej časti boli doplnené o financie z dotácií /na výtlky v obci na komunikáciách/, niektoré investičné akcie boli úplne vynulované /urnový háj, chodník na Ul.Ľ.Štúra/, pretože museli byť presunuté na pokrytie výdavkov na financovanie DSS podľa zmluvy. Ku každej upravenej položke bola vypracovaná dôvodová správa. Všetko je priložené k zápisnici.
OZ schvaľuje Súbor rozpočtových opatrení podľa predloženého návrhu.

K bodu č.11 - Informácie o prideľovaní bytov v obci – schválenie prideľovania jednotlivým uchádzačom. 
Ing.J.Školíková – postavené bytovky sú pripravené na odovzdanie novým užívateľom, akonáhle sa pripravia všetky podklady a doklady k ich odovzdaniu. Sociálna komisia pracovala na výbere uchádzačov, výber ukončili a je na OZ, aby schválili nových nájomníkov do bytov v dvoch bytovkách. Odovzdala slovo predsedníčke komisie bytovej a sociálnych vecí Mgr.I.Meliškovej.  
Mgr.I.Melišková – v mesiaci máj boli všetkým žiadateľom o byt zaslané podklady k bytom s návratkami, ktoré mali doručiť späť na obecný úrad do 29.5.2013.
Komisia si ich prebrala a hneď zároveň aj zasadala 30.5.2013. Z odoslaných 102 návratiek sa späť vrátilo 34. Z týchto 34 návratiek spĺňali podmienky a boli vybratí uchádzači o byt v počte 30. Zoznam prejednali ešte na pracovnom zasadnutí OZ, kde každú žiadosť znovu odsúhlasili a dnes je zoznam nových nájomníkov pripravený na schválenie.
Prečítala zoznam nájomníkov, ktorým boli pridelené konkrétne byty s číslom  konkrétnej bytovky.
Ing.J.Školíková – termín odovzdávania nie je presne určený, všetko závisí od jednania so zhotoviteľom stavby firmou JOMIREAL, od termínov odovzdania revíznych správ, od preberania a spísania inventáru bytov, vypracovania nájomných zmlúv užívateľom, spôsob spravovania bytoviek,  je tam ešte veľa práce a príprav. Presný dátum nepovie, ale želá si, aby sa tak stalo v prvej polovici júla. Urobí všetko preto, aby to bolo čo najskôr, je to v záujme obce, nás všetkých.
OZ schvaľuje pridelenie bytov navrhnutým nájomníkom podľa predložených návrhov.

K bodu č.12 - Prejednanie žiadostí.
Ing.J.Školíková – bola už spomínaná položka interiér v MŠ, od 1.9.2013 je v pláne, ak všetko dobre pôjde, otvoriť rekonštruovanú časť MŠ a k tomu je potrebné zakúpiť aj potrebný inventár nutný k prevádzke MŠ. Určitý inventár sa presunie z prvej budovy, ale musí sa zrealizovať aj doplnenie novým inventárom, ktorý spĺňa štandardy a podmienky hygieny, predovšetkým čo sa týka vybavenie kuchyne gastrozariadením. Je potrebné vypracovať výzvu na výber dodávateľa na gastrozariadenie, zverejniť ju a výber aj uskutočniť, aby sa to stihlo do termínu otvorenia.
OZ schvaľuje výzvu na výber dodávateľa gastrozariadenia podľa predloženého návrhu.

Žiadosti z komisií
A.Vršková – žiadosť z CVČ Partizánske, nie je možné im zatiaľ vyhovieť, obec to nemá spracované všeobecne záväzné nariadenie, komisia sa bude touto problematikou zaoberať.
V.Oršula – prečítal správu z činnosti komisie od posledného zasadnutia OZ, žiadosti, ohlásenia stavieb a stavebných úprav, pozastavil sa nad žiadosťou F.Pašeka. Poukazoval na problém odtoku vody a blata po dažďoch, ktoré sa zlievajú a tečú na jeho pozemok, ktorý sa týmto znehodnocuje. Komisia riešila tento problém, bola sa tam pozrieť, blato tam žiadne nebolo, voda steká z cesty, ktorá je vlastníctvom VÚC Trenčín, preto to nie je obec  kompetentná riešiť.
V.Matejov – člen komisie podal návrh na realizáciu systému letiek na prechodoch pre chodcov, ktoré sa pri vstupe chodca na komunikáciu rozsvietia a chodec je viac viditeľný.
Ing.J.Školíková – majú už urobený prieskum, koľko by to asi stálo?
V.Matejov – áno majú, prinesie to na obecný úrad.
Ing.M.Rolinec – je to dobrý nápad do budúceho obdobia, ale chcel by pripomenúť, že aj križovatka od Hostinca u Olejku smerom ku školskej ulici je nebezpečná, neprehľadná a tiež by tam bolo dobré dať urobiť prechod pre chodcov.
Ing.J.Školíková – je tam v tomto roku naplánovaná rekonštrukcia cesty, urobila by tam ten prechod až keď bude cesta zrekonštruovaná. Počkajú minimálne do začiatku školského roka a podľa aktuálnych informácií o termíne rekonštrukcie cesty sa rozhodne o realizácii prechodu.
V.Oršula – dohodli sa predsa, že nebudú riešiť na verejnom zasadnutí veci, ktoré nepreberali na pracovnom OZ.

K bodu č.13 - Diskusia.
M.Remeňová – prečo nie je prechod pre chodcov pri dome Tóthových, pretože väčšina občanov aj detí prechádza práve tam a je len otázka času, kedy sa tam niečo stane. Ešte sa chce spýtať, prečo sa nepokračuje v čistení Lazného potoka.
Ing.J.Školíková – tento spomínaný prechod nepovolil dopravný inšpektorát, pretože sa nachádzal v križovatke. Požiadavka na čistenie potoka bola smerom od mosta nahor, preberali tento problém práve na minulom zasadnutí OZ, ale ona asi nebola prítomná. Vysvetlila jej dôvody, ktoré sú uvedené v minulej zápisnici.
M.Sútorová – chcela by aj vedieť, či sa bude a kedy čistiť časť Mlynského potoka, ktorý tečie povedľa DK a okolo tenisových kurtov.
Ing.J.Školíková – ohľadom potoka neboli dlho vysporiadané práva správy, nebol v žiadnych pasportoch, pretože toto nie je prírodne vytvorený tok, ale bol vybudovaný umelo k mlynu. Je k tomu jeden dokument z roku 1939.  V súčasnosti má obec k dispozícii stanovisko Ministerstva životného prostredia SR, podľa ktorého je určeným správcom vodného toku Mlynský náhon Slovenský vodohospodársky podnik Piešťany. Podľa ich vyjadrenia, keďže ho nemajú nikde evidovaný, musia ho najskôr zamerať a zaevidovať do máp. Obci prisľúbili čistenie a prehĺbenie potoka. Pracovníčka vysunutého pracoviska v Novákoch sa však vyjadrila, že bude zrejme problém sa s technikou dostať na miesta toku, ktorý tečie cez dvory a súkromné pozemky. 
M.Oršulová – aj potok na Domovine sa vždy čistil svojpomocne, teraz sa už nečistí a znova sa vylieva.
Ing.J.Školíková – tento potok, ktorý je prítokom Lazného potoka, je tiež v správe Slovenského vodohospodárskeho podniku, prisľúbili čistenie aj prehlbovanie, či to dodržia uvidí sa do budúcna.
V.Oršula – súhlasí s M.Remeňovou ohľadom tých prechodov pre chodcov, ale je tam len jediné riešenie a to kruhový objazd s tým, že by musela byť autobusová zastávka premiestnená na iné miesto.
M.Hulínyi – upozornil na múr vedľa chodníka oproti potravinám Zelov, je tam pozemok na predaj, v múre je okno, z ktorého sa sype sklo, časom tam príde k úrazu. 
Ďalej sa spýtal, či si firma Walmark ešte platí za reklamnú tabuľu smerom, ak nie, nech sa tabuľa odstráni. Bola odstránená aj vývesná tabuľa pri kvetinárstve, ľudia lepia plagáty na autobusových zastávkach, či sa neplánuje táto tabuľa obnoviť.
Ing.J.Školíková – upozornia na to zodpovedných, čo sa týka tabule ako vylepovacieho miesta plagátov, táto je naplánovaná, rieši sa to, bude tam znova. 
K.Mojžišová – na ulici pred jej domom je prepadnutý kanál, je tam už hlina, kamene.
Ing.P.Ďanovský – príde k nej a ukáže mu presne kde, pozrie sa na to.
Ing.M.Rolinec – dnes môže pokladať toto zasadnutie OZ za výnimočné a to z dôvodu pridelenia nových bytov nájomníkom po mnohých rokoch. Chce poďakovať všetkým, ktorí sa podieľali na tejto investičnej akcii. Podľa vrátených návratiek je zrejmé, že bytová otázka je momentálne poriešená, je asi na čase venovať sa rodinám, ktoré majú záujem o výstavbu rodinného domčeka a pustiť sa do rozparceľovania pozemkov smerom na Pažite.
Ing.J.Školíková – aj ona vyjadruje poďakovanie všetkým kolegom, aj predchodcom, ktorí sa na výstavbe podieľali, OZ za podporu. Tiež sa prikláňa k výstavbe rodinných domov na Pažitiach a je to do budúcnosti jej predsavzatie, vytvoriť mladým rodinám podmienky na ich výstavbu. V súčasnej dobe sa už zaoberajú zámerom na spracovanie geometrického plánu na vytvorenie stavebných pozemkov, úlohou obecného zastupiteľstva v najbližšom období bude nájsť najvhodnejšiu alternatívu na financovanie zámeru vytvorenia IBV. Je to dlhodobejšia investičná akcia, ale verí, že sa to podarí vybudovať.

K bodu č.14 - Návrh na uznesenie
39/13 Obecné zastupiteľstvo schvaľuje – program rokovania obecného zastupiteľstva podľa predloženého návrhu.
40/13 Obecné zastupiteľstvo volí – návrhovú komisiu v zložení : predseda Ing. Bronislav Bajgar, Ing. Marek Rolinec, Peter Rybár. 
41/13 Obecné zastupiteľstvo schvaľuje – Celoročné hospodárenie obce Zemianske Kostoľany za rok 2012 bez výhrad.
42/13 Obecné zastupiteľstvo schvaľuje – vysporiadanie prebytku hospodárenia z finančných operácií vo výške 9 987,55 € tak, že tieto sa prevedú z bežného účtu na mimorozpočtový účet vedený vo VÚB.
43/13 Obecné zastupiteľstvo ruší – uznesenie č. 106/12 zo dňa 13. 12. 2012.
44/13 Obecné zastupiteľstvo schvaľuje – vysporiadanie prebytkov hospodárenia z minulých rokov v zmysle ustanovenia § 15 odsek 3 a § 16 odsek 6 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov prevodom na samostatný analytický účet vo výške 30 241,15 €, ktoré je možné použiť v rozpočtovom roku v súlade s ustanovením § 8 odsek 4 a 5 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.
45/13 Obecné zastupiteľstvo schvaľuje - presun zostatkov finančných prostriedkov z bežných účtov na mimorozpočtový účet v celkovej výške 233 103,88 € .
46/13 Obecné zastupiteľstvo schvaľuje - vysporiadanie 10% výsledku hospodárenia za rok 2012 vo výške 25 900,44 € odvodom do rezervného fondu obce.
47/13 Obecné zastupiteľstvo schvaľuje - použitie finančných prostriedkov z mimorozpočtového účtu obce na úhradu nákladov súvisiacich s investičnou akciou „Rozšírenie MŠ Zemianske Kostoľany" vo výške 273 332,58 €.
48/13 Obecné zastupiteľstvo schvaľuje – Všeobecne záväzné nariadenie obce Zemianske Kostoľany č. 1/2013 o niektorých podmienkach držania psov na území obce Zemianske Kostoľany.
49/13 Obecné zastupiteľstvo schvaľuje – Všeobecne záväzné nariadenie obce Zemianske Kostoľany č. 2/2013 o určení názvu ulíc a ostatných verejných priestranstiev na území obce Zemianske Kostoľany.
50/13 Obecné zastupiteľstvo schvaľuje – Všeobecne záväzné nariadenie obce Zemianske Kostoľany č. 3/2013 o pravidlách času predaja v obchode a času prevádzky služieb.
51/13 Obecné zastupiteľstvo schvaľuje – plán kontrolnej činnosti hlavného kontrolóra obce na II. polrok 2013.
52/13 Obecné zastupiteľstvo schvaľuje – súbor rozpočtových opatrení podľa zák.č. 583/2004 Z.z., § 14, ods.2, písm. a)b) – zmena rozpočtu obce Zemianske Kostoľany č. 1/2013.
53/13 Obecné zastupiteľstvo schvaľuje – pridelenie nájomného bytu č. 1 v bytovke na ul. Kpt. Weinholda, súpisné číslo 683, orientačné číslo 53 Marte Oršulovej, bytom Zemianske Kostoľany, Domovina 281/39. 
54/13 Obecné zastupiteľstvo schvaľuje – pridelenie nájomného bytu č. 2 na ul. Kpt. Weinholda súpisné číslo 683, orientačné číslo 53  Ing. Ladislavovi Smrtníkovi, bytom Zemianske Kostoľany, Domovina 302/61.
55/13 Obecné zastupiteľstvo schvaľuje – pridelenie nájomného bytu č. 3 na ul. Kpt. Weinholda, súpisné číslo 683, orientačné číslo 53 Milene Dániovej, bytom Zemianske Kostoľany, Domovina 247/4 a Valérovi Mihálikovi, bytom Myjava, Hurbanova 932/1
56/13 Obecné zastupiteľstvo schvaľuje – pridelenie nájomného bytu č. 4 na ul. Kpt. Weinholda, súpisné číslo 683, orientačné číslo 53 Martine Guľkovej, bytom Zemianske Kostoľany, Ľ. Štúra 66/7 a Jakubovi Fábrymu, bytom Kľačno 317.
57/13 Obecné zastupiteľstvo schvaľuje – pridelenie nájomného bytu č. 5 na ul. Kpt. Weinholda, súpisné číslo 683, orientačné číslo 53 Miroslavovi Hulínyimu, bytom Zemianske Kostoľany, Domovina 333/94.
58/13 Obecné zastupiteľstvo schvaľuje – pridelenie nájomného bytu č. 6 na ul. Kpt. Weinholda, súpisné číslo 683, orientačné číslo 53 Viliamovi Ficelovi, bytom Zemianske Kostoľany, B. Nemcovej 122/45.
59/13 Obecné zastupiteľstvo schvaľuje – pridelenie nájomného bytu č. 7 na ul. Kpt. Weinholda, súpisné číslo 683, orientačné číslo 53 Judite Kováčovej, bytom Čereňany, Urbárska 713/4.
60/13 Obecné zastupiteľstvo schvaľuje - pridelenie nájomného bytu č. 8 na ul. Kpt. Weinholda, súpisné číslo 683, orientačné číslo 53 Lukášovi Kocmálovi, bytom Zemianske Kostoľany, Pod horou 231/1.
61/13 Obecné zastupiteľstvo schvaľuje – pridelenie nájomného bytu č. 9 na ul. Kpt. Weinholda, súpisné číslo 683, orientačné číslo 53 Jánovi Hulínyimu, bytom Nováky, M.R.Štefánika 1/5.
62/13 Obecné zastupiteľstvo schvaľuje – pridelenie nájomného bytu č. 10 na ul. Kpt. Weinholda, súpisné číslo 683, orientačné číslo 53 Jánovi Mojžišovi, bytom Zemianske Kostoľany, B. Nemcovej 94/16.
63/13 Obecné zastupiteľstvo schvaľuje – pridelenie nájomného bytu č. 11 na ul. Kpt. Weinholda, súpisné číslo 683, orientačné číslo 53 Lenke Gašparíkovej, bytom Prievidza, Jesenského 706/17.
64/13 Obecné zastupiteľstvo schvaľuje – pridelenie nájomného bytu č. 12 na ul. Kpt. Weinholda, súpisné číslo 683, orientačné číslo 53 Tomášovi Benkovi, bytom Zemianske Kostoľany, Domovina 245/2.
65/13 Obecné zastupiteľstvo schvaľuje – pridelenie nájomného bytu č. 13 na ul. Kpt. Weinholda, súpisné číslo 683, orientačné číslo 53 Alexandre Antalovej, bytom Bystričany, Dlhá 232/131.
66/13 Obecné zastupiteľstvo schvaľuje – pridelenie nájomného bytu č. 14 na ul. Kpt. Weinholda, súpisné číslo 683, orientačné číslo 53 Adriane Pecháčovej, bytom Bystričany, Osloboditeľov 752/50.
67/13 Obecné zastupiteľstvo schvaľuje – pridelenie nájomného bytu č. 15 na ul. Kpt. Weinholda, súpisné číslo 683, orientačné číslo 53 Darine Kocmálovej, bytom Čereňany, Jabloňová 645/44.
68/13 Obecné zastupiteľstvo schvaľuje – pridelenie nájomného bytu č. 1 na ul. Kpt. Weinholda, súpisné číslo 682, orientačné číslo 52 Vojtechovi Oslancovi, bytom Zemianske Kostoľany.
69/13 Obecné zastupiteľstvo schvaľuje – pridelenie nájomného bytu č. 2 na ul. Kpt. Weinholda, súpisné číslo 682, orientačné číslo 52 Petrovi Kováčikovi, bytom Zemianske Kostoľany, B. Nemcovej 123/46.
70/13 Obecné zastupiteľstvo schvaľuje – pridelenie nájomného bytu č. 3 na ul. Kpt. Weinholda, súpisné číslo 682, orientačné číslo 52 Anne Balážovej a Vladimirovi Galbovi, obaja bytom Kamenec pod Vtáčnikom, Dolnokamenčianska 200/74.
71/13 Obecné zastupiteľstvo schvaľuje – pridelenie nájomného bytu č. 4 na ul. Kpt. Weinholda, súpisné číslo 682, orientačné číslo 52 Róbertovi Štefekovi, bytom Prievidza, J. Fándlyho 751/7.
72/13 Obecné zastupiteľstvo schvaľuje – pridelenie nájomného bytu č. 5 na ul. Kpt. Weinholda, súpisné číslo 682, orientačné číslo 52 Jane Staňovej, bytom Zemianske Kostoľany, SNP 360/2.
73/13 Obecné zastupiteľstvo schvaľuje – pridelenie nájomného bytu č. 6 na ul. Kpt. Weinholda, súpisné číslo 682, orientačné číslo 52 Jánovi Bartovi, bytom Bystričany, Osloboditeľov 750.
74/13 Obecné zastupiteľstvo schvaľuje – pridelenie nájomného bytu č. 7 na ul. Kpt. Weinholda, súpisné číslo 682, orientačné číslo 52 Margite Remeňovej, bytom Zemianske Kostoľany, B. Nemcovej 613/71.
75/13 Obecné zastupiteľstvo schvaľuje – pridelenie nájomného bytu č. 8 na ul. Kpt. Weinholda, súpisné číslo 682, orientačné číslo 52 Martinovi Nechalovi, bytom Zemianske Kostoľany, Krátka 456/5.
76/13 Obecné zastupiteľstvo schvaľuje – pridelenie nájomného bytu č. 9 na ul. Kpt. Weinholda, súpisné číslo 682, orientačné číslo 52 Jane Richterovej, bytom Zemianske Kostoľany, Pod horou 234/4 a Romanovi Biňovskému, bytom Prievidza, J. Červeňa 14.
77/13 Obecné zastupiteľstvo schvaľuje – pridelenie nájomného bytu č. 10 na ul. Kpt. Weinholda, súpisné číslo 682, orientačné číslo 52 Stanislave Hurtišovej a Štefanovi Janošovi, obaja bytom Sebedražie, Boriny 509/10.
78/13 Obecné zastupiteľstvo schvaľuje – pridelenie nájomného bytu č. 11 na ul. Kpt. Weinholda, súpisné číslo 682, orientačné číslo 52 Eve Iliašovej, bytom Zemianske Kostoľany, Pod horou 231/1.
79/13 Obecné zastupiteľstvo schvaľuje – pridelenie nájomného bytu č. 12 na ul. Kpt. Weinholda, súpisné číslo 682, orientačné číslo 52 Eliške Hulínyiovej, bytom Zemianske Kostoľany, Kpt. Weinholda 14/16.
80/13 Obecné zastupiteľstvo schvaľuje – pridelenie nájomného bytu č. 13 na ul. Kpt. Weinholda, súpisné číslo 682, orientačné číslo 52 Mariánovi Chrenkovi, bytom Zemianske Kostoľany, Ľ. Štúra 64/4.
81/13 Obecné zastupiteľstvo schvaľuje – pridelenie nájomného bytu č. 14 na ul. Kpt. Weinholda, súpisné číslo 682, orientačné číslo 52 Martinovi Rendekovi, bytom Bystričany, Ul. 29. augusta 560/25.
82/13 Obecné zastupiteľstvo schvaľuje – pridelenie nájomného bytu č. 15 na ul. Kpt. Weinholda, súpisné číslo 682, orientačné číslo 52 Jaroslavovi Jarošincovi, bytom Zemianske Kostoľany, Kpt. Nálepku 230/29.
83/13 Obecné zastupiteľstvo schvaľuje – zverejnenie výzvy na výber dodávateľa „Gastrozariadenie do kuchyne Materskej školy Zemianske Kostoľany“.

K bodu č.15 - Záver.
Ing.J.Školíková – body rokovania boli vyčerpané, poďakovala všetkým prítomným za účasť, zaželala ešte príjemný zvyšok večera, príjemné a krásne dovolenky a ukončila zasadnutie. Najbližší termín zasadnutia je podľa harmonogramu dňa 10.7.2013. Záver – 18,35 h.

Overovatelia zápisnice: 
Ing.G.Kovač                      ........................................

A.Vršková                         .........................................

Zapísala:
Viera Hulínyiová               ........................................

V Zem.Kostoľanoch
Dňa: 13. 6. 2013
                   		                                                                                   Ing.Jana Školíková
                                    	                                                                           starostka obce